Ek het verskeie jagters al hoor kla dat hulle nie mooi weet wat om met 'n koedoe-rugstring te doen nie. Dit lyk tog so onmoontlik om dit lekker te maak. Ek het nuus vir hulle.
Maar eers gou die storie van die Franse prikkelpop van die jare her, Brigitte Bardot, wat in die sestigerjare die wÃƒÆ’Ã‚Âªreld se mans letterlik op horings gehad het. Sy was op 'n geheime besoek aan die Bosveld en, getrou aan haar natuur, het sy kaal in die bos gaan stap.
Terug op 'n ander rug: vir hierdie rugstring-resep is 'n platboom-ysterpot nodig. En hy werk die beste in die oond - voorverhit op 160° C.
Verwyder alle vet en druk 'n tonnel van so anderhalf sentimeter met die steel van 'n houtlepel tot annerkant uit.
Plaas die hoender- en biltong-mousse in 'n pypsak en vul die holte van die rugstring daarmee. Maak die oopkant styf toe met 'n tandestokkie of 'n stukkie lyn.
Plaas die pot nou in die oond en bak duskant 'n halfuur. Verwyder en laat dit 'n paar minute rus voordat dit in skywe van so 2 cm gesny word
En dan vir die sous. Gebruik ruimskoots van die rooiwyn wat later op die tafel gaan verskyn en reduseer so 'n paar minute. Roer bietjie botter by om die sous effe te verdik.
Giet die sous dan oor die skywe en soos my liewe swaer, Deon de Wet, altyd gese het: "Daar's nou vir jou lekker!"